Si quis eorum qui Domini amore seculo abrenuntiaverunt consors esse desiderat, vestigia eorum immitari sua relinquendo minime differat, ut eorum gaudiis juge Domino jubilum reddentium interesse valeat. Itaque ego Vualterius de Marchisoto, hujus gratia muneris capiendi, perpendens quam inutilis est gloria et honor temporalis, quin quin quam nocivus et inlecebrosus illum diligentibus ad æternam vitam percipiendam, contuli me ad misericordiam Dei in monasterio Cluniacensi, seculo penitus abrenunciantem, ibi deinceps sub regula sancti patris nostri Benedicti Deo militaturum. Ubi aliquit de jure meæ hereditatis tradidi, unum videlicet mansum in villa cui dicitur Burdono, ab eis fratribus sine aliqua calumpnia vel consuetudine inibi Deo servientibus tenendum et jure perpetuo possidendum. S. Bernardi de Vissando. S. Joceranni, S. Hugonis fratrum ejus et aliorum quamplurium.